Elizabeth Gillies

Elizabeth Egan "Liz" Gillies (lahir 26 Julai 1993) ialah seorang pelakon dan penyanyi wanita Amerika Syarikat. Beliau muncul dalam beberapa siri televisyen dan iklan, sebelum memperolehi peranan penting pertama sebelum ulang tahun kelahiran beliau yang ke-17, memegang watak sebagai Jade West dalam siri TV Victorious. Beliau membuat kemunculan Broadway sulungnya pada usia 15 tahun menerusi teater muzikal 13, memegang watak sebagai Lucy. Beliau juga memegang watak utama dalam siri komedi rock 'n' roll FX Sex&Drugs&Rock&Roll.

Biografi

1993–2009: Kehidupan awal dan kerjaya
Gillies dilahirkan di Haworth, New Jersey kepada pasangan Dave dan Lorrie Gillies. Beliau mempunyai seorang adik lelaki bongsu yang dilahirkan pada 1996. Beliau berketurunan Itali dan Ireland.

Kerjaya Gillies dalam bidang lakonan bermula pada usia 12 tahun, apabila beliau mula hadir ke ujibakat lakonan terbuka. Beliau segera muncul di iklan untuk syarikat seperti Virgin Mobile. Peranan televisyen pertamanya ialah menerusi watak ulangan dalam siri The Black Donnellys. Beliau telah menyatakan bahawa beliau tidak dibenarkan untuk menonton persembahan keseluruhannya kerana ibu bapanya merasakan ia tidak sesuai untuknya pada masa itu. Beliau muncul dalam tiga episod. Pada tahun 2007, beliau memainkan peranan kecil dalam The Clique, Harold, dan Locker 514 Pada pertengahan 2008, Gillies diberi peranan sebagai Lucy dalam penernitan Goodspeed bagi muzikal 13 karya Jason Robert Brown, bersama bakal bintang bersamanya dalam siri Victorious, Ariana Grande. Pada tahun berikutnya 13 berpindah ke Broadway, yang menjadi penerbitan Broadway pertama mempunyai pelakon dan kugiran yang semuanya dari golongan remaja. Gillies kekal bersama penerbitan itu sehingga ia berakhir pada 4 Januari 2009.

2010–2014: Kejayaan
Pada 2010, Gillies melakonkan watak Jade West dalam siri televisyen Nickelodeon Victorious, sebuah sitkom berkisarkan sekumpulan remaja di sekolah tinggi berasaskan seni persembahan di Hollywood. Ini menandakan kali kedua lakonan beliau bersama bintang 13 Ariana Grande. Ditanya mengenai wataknya dalam Victorious, Gillies berkata "Ia sungguh menakjubkan. Saya suka menegang wayak Jade. Saya selalu kata yang dia tidak terlalu "garang”, tetapi “jahatnya” dia dalam pelbagai cara. Dia mempunyai banyak kualiti manusia padanya — dia tidaklah sosiopatik sepenuhnya. Dia seorang yang manis di depan teman leakinya. Ia sungguh baik untuk membawakan watak sedemikian." Siri itu memulakan tayangan perdana pada 27 Mac 2010. Semasa zamannya dengan Victorious, Gillies tampil dalam beberapa lagu dalam runut bunyi Victorious dan Victorious 2.0, termasuk "Give It Up" (duet bersama Ariana Grande), dan "Take a Hint" (duet bersama Victoria Justice). Beliau juga menulis dan merakamkan lagu "You Don't Know Me" untuk episod Victorious, dan ia kemudiannya dimuatkan dalam album Victorious 3.0. Beliau meminjamkan bakatnya dalam satu lagi siri Nickelodeon, meminjamkan suaranya bagi watak Daphne dalam siri animasi Winx Club dan merakamkan lagu rasmi Winx Club, "We Are Believix." Beliau juga tampil dalam episod siri Big Time Rush dan sebagai peserta dalam rancangan permainan BrainSurge dan Figure It Out.

Bermula pada 2012, Gillies mula membawakan peranan tamu kecil di luar Nickelodeon. Kemunculan utamanya termasuk White Collar dan The Exes. Pada Julai 2012, ia telah dilaporkan yang Gillies sedang mempersiapkan album rock alternatif. Victorious berakhir pada 2 Februari 2013 selepas empat musim. Berikutan pembatalan siri tersebut, Gillies berehat dari aktiviti lakonannya. Pada 2013, beliau memegang watak Courtney dalam muzikal adaptasi dari filem Jawbreaker dan mengambil bahagian dalam rancangan tersebut di Manhattan. Muzikal itu tidak berakhir sebaik ia dibawa ke Broadway. Pada 10 Disember 2013, Gillies merakamkan sebuah lagu duet bersama Ariana Grande bertajuk "Santa Baby" EP Krismas Grande Christmas Kisses. Pada 2014, Gillies muncul dalam filem seram Animal sebagai Mandy dan siri Lifetime Killing Daddy, memegang watak Callie Ross. Animal telah difilemkan pada musim panas 2013 di Manchester, Connecticut dan diterbitkan oleh Drew Barrymore. Filem itu juga menampilkan bekas pelakon bersama Gillies dk Winx Club Keke Palmer dan dikeuarkan di iTunes pada 17 Jun 2014. Gillies membawakan kembali peranannya sebagai Jade dalam episod khas siri spinoff iCarly dan Victorious, Sam & Cat. Killing Daddy, sebuah filem asal Lifetime, lakonan Gillies sebagai Calista "Callie" Ross, seorang wanita muda bermasalah yang kembali kepada keluarga yang telah berpisah dengan rancangan untuk bapa kurang upaya beliau dan mewarisi. Filem ini disiarkan di Lifetime pada 5 Julai 2014.

2015–kini: Puncak populariti
Pada 2015, Gillies diberikan watak sebagai Heather dalam pembikinan semula Vacation. Filem ini menerima keluaran meluas pada 29 Julai 2015. Beliau kemudiannya berlakon dalam siri Sex&Drugs&Rock&Roll sebagai Gigi, seorang penyanyi bercita-cita dan anak kepada bekas bintang rock bernama Johnny Rock (dibintangi oleh Denis Leary, pencipta rancangan tersebut). Siri ini ditayangkan 16 Julai 2015 hingga ulasan bercampur-campur, tetapi persembahan Gillies sebagai Gigi diterima dengan baik. Ia disiarkan sebanyak dua musim, dengan siaran musim finale kedua pada 1 September 2016. Pada 9 September 2016, FX enggan memperbaharui siri itu untuk musim ketiga, sekaigus membatalkan siri ini..

Pada Februari 2017, Gillies ditawarkan peranan Fallon Carrington dalam siri reboot The CW, Dynasty.

Filemografi

Filem
 Tahun Tajuk Peranan Catatan  2008 Harold Evelyn Taylor The Clique Shelby Wexler Terus ke video 2011 The Death and Return of Superman Eradicator folks Filem pendek 2012 Winx Club: The Secret of the Lost Kingdom Daphne (suara) Alihsuara bahasa Inggeris 2014 Animal Mandy 2015 Vacation Heather

Televisyen
 Tahun Tajuk Peranan Catatan 2007  Jenny muda 3 episod 2009  Tetamu Bat Mitzvah  Episod: "Bad Bad News" 2010–2013 Victorious Jade West Peranan suara; 57 episod 2011 iCarly Jade West Episod: "iParty with Victorious" 2011 Big Time Rush Heather Fox Episod: "Big Time Secret" 2011–2015 Winx Club Daphne Peranan suara; 24 episod 2012 White Collar Chloe Woods Episod: "Upper West Side Story" 2013 The Exes Tracy Cooper Episod: "Prelude to a Kiss" 2014 Sam & Cat Jade West Episod: "#TheKillerTunaJump: #Freddie #Jade #Robbie" 2014 Killing Daddy Callie Ross Filem televisyen 2015 American Dad! Lena Horne Peranan suara; episod: "A Star is Born"; tidak dikreditkan 2015–2016 Sex&Drugs&Rock&Roll Gigi Peranan utama; 20 episod 2015  Penyanyi Peranan suara; episod: "The Penguin Who Loved Me" 2017-2022 Dynasty Fallon Carrington Peranan utama

Muzik video
 Tahun Tajuk Artis 2010  "Freak the Freak Out"  Victoria Justice 2011  "Beggin' on Your Knees"  Victoria Justice 2011  "All I Want Is Everything"  Victoria Justice 2011  "Take a Hint"  Victoria Justice dan dirinya sendiri 2011  "Time in the Day"   Mickey Deleasa 2012  "Time of Our Life"   Big Time Rush 2012  "Make It in America"   Victoria Justice 2012  "We Are Believix"  Dirinya sendiri 2012  "You Don't Know Me"  Dirinya sendiri 2013  "Right There"  Ariana Grande 2015  "One Last Time"  Ariana Grande 2015  "Die Trying"  Dirinya sendiri 2016  "Bang Bang"  Dirinya sendiri

Teater
 Tahun Tajuk Peranan Catatan 2008–2009 13 Lucy Pelakon asal Broadway 2013 Jawbreaker: The Musical Courtney Bacaan bengkel

Diskografi

Lihat juga
 Ariana Grande
 Miranda Cosgrove
 Victoria Justice
 Jennette McCurdy

Rujukan

Pautan luar


 Elizabeth Gillies on YouTube



Kategori:Kelahiran 1993
Kategori:Orang hidup
Kategori:Itali Amerika
Kategori:Pelakon wanita Amerika Syarikat
Kategori:Pelakon kanak-kanak Amerika Syarikat
Kategori:Pelakon televisyen Amerika Syarikat
Kategori:Pelakon filem Amerika Syarikat